
ΑΝΑΚΟΙΝΩΣΗ

Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Εταιρείας Περιορισμένης Ευθύνης με την επωνυμία  «ΧΗΜΙΚΗ ΒΙΟΜΗΧΑΝΙΑ ΞΑΝΘΗΣ Ε.Π.Ε. (ΧΗΜΒΙΟΞΑΝ Ε.Π.Ε.).»   και  δ.τ. «»
Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΞΑΝΘΗΣ 
Την 5-3-2014 καταχωρήθηκε με ΚΑΚ 164668 στο Γενικό Εμπορικό Μητρώο δια της υπηρεσίας ΓΕΜΗ του Επιμελητηρίου Ξάνθης η με Αριθ.18976/26-2-2014 πράξη της Συμβολαιογράφου Ξάνθης ΕΛΕΝΗ Θ. ΚΟΥΜΟΥΛΙΔΟΥ, περί τροποποίησης και κωδικοποίησης του καταστατικού της Εταιρείας Περιορισμένης Ευθύνης με την επωνυμία «ΧΗΜΙΚΗ ΒΙΟΜΗΧΑΝΙΑ ΞΑΝΘΗΣ Ε.Π.Ε. (ΧΗΜΒΙΟΞΑΝ Ε.Π.Ε.)», δ.τ «» (που η σύσταση της καταχωρήθηκε στο Πρωτοδικείο Ξάνθης με αύξοντα αριθμό 10/12-9-1977, περίληψη δε αυτού δημοσιεύθηκε  στο Δελτίο Ανωνύμων Εταιριών και Εταιριών Περιορισμένης Ευθύνης στο με αριθμό 2913/20-9-1977 φύλλο  Εφημερίδας της Κυβέρνησης) που γράφτηκε στο Γ.Ε.ΜΗ. στις 3-4-2011 με αριθμό ΓΕΜΗ 012521746000, που εδρεύει στο Δήμο Αβδήρων  σύμφωνα με την οποία 1)Ο Χαράλαμπος Ιωακειμίδης του Κωνσταντίνου, 2)η Αθηνά Ιωακειμίδου του Κωνσταντίνου 3)οΓεώργιος Πασχαλίδης του Εμμανουήλ και 4) ο Κυριάκος Πασχαλίδης του Εμμανουήλ ως μοναδικοί εταίροι της ως άνω εταιρείας, σε εκτέλεση της υπ. Αρ. 65/25-2-2014 απόφαση της Έκτακτης Αυτόκλητης Γενικής Συνέλευσης των εταίρων, προέβησαν στα εξής:

Α) Να αποχωρήσει από την εταιρεία ο εκ των εταίρων Χαράλαμπος Ιωακειμίδης του Κωνσταντίνου και να μεταβιβασθεί το σύνολο των εταιρικών μεριδίων του προς την εκ των συμβαλλομένων σύζυγό του Αγγελική Καγκελίδου του Στεργίου και με τον τρόπο αυτό να αποχωρήσει από την εταιρεία ο εκ των συμβαλλομένων Χαράλαμπος Ιωακειμίδης του Κωνσταντίνου και να εισέλθει στην  εταιρεία η εκ των συμβαλλομένων Αγγελική Καγκελίδου  του  Στεργίου.

Β) Να ανατεθεί η διαχείριση και η εκπροσώπηση της εταιρείας από σήμερα και για τα επόμενα πέντε (5) έτη, δηλαδή μέχρι τις 25 Φεβρουαρίου του έτους 2019, στους εκ εταίρων της εταιρείας Αθηνά Ιωακειμίδου του Κωνσταντίνου και Γεώργιο Πασχαλίδη του Εμμανουήλ, μετά δε την ως άνω πενταετία η διαχείριση και εκπροσώπηση της εταιρείας να ανατεθεί στη νέα εταίρο της εταιρείας Αγγελική Καγκελίδου του Στεργίου και στον ήδη εταίρο της εταιρείας Κυριάκο Πασχαλίδη του Εμμανουήλ, οι οποίοι θα ενεργούν από κοινού και θα δεσμεύουν την εταιρεία με την υπογραφή τους κάτω από την εταιρική επωνυμία, σε περίπτωση δε κωλύματος κάποιου από τους ανωτέρω διαχειριστές, αυτός θα αναπληρώνεται από έναν από τους άλλους δύο εταίρους, στον οποίο θα ανατίθενται καθήκοντα διαχείρισης και εκπροσώπησης της εταιρείας δυνάμει σχετικής απόφασης της συνέλευσης των εταίρων της εταιρείας.

Γ) Να τεθεί παράγραφος "δ" στο άρθρο  3 του καταστατικού της εταιρείας. δ) «η παραγωγή παρασιτοκτόνων και άλλων αγροχημικών προϊόντων».

 Δ)να τροποποιηθούν με βάση όλα τα παραπάνω τα άρθρα 3, 5 και 14 του καταστατικού της εταιρείας, τα οποία αφορούν τους σκοπούς,  το κεφάλαιο και τη διαχείριση - εκπροσώπηση της εταιρείας τα οποία επαναδιατυπώνονται ως εξής:
Άρθρο 3

Σκοποί

Σκοποί της εταιρείας είναι: α)Η βιομηχανοποίηση και η παραγωγή χρωμάτων, κολλητικών ουσιών και προστατευτικών υλών εν γένει στην Ελλάδα ή και στην αλλοδαπή και η πώληση των ανωτέρω προϊόντων στην Ελλάδα ή και στην αλλοδαπή. β)Η εκ του εξωτερικού εισαγωγή, διαχείριση και διάθεση πάσης φύσεως προϊόντων και εν γένει εμπορία αυτών, η χρηματοδότηση αυτών και η αντιπροσώπευση των εισαγωγών αυτών, ως και η αντιπροσώπευση στην Ελλάδα εμπορικών και βιομηχανικών οίκων. γ)Η εταιρεία δύναται να συμμετέχει σε υφιστάμενες  ή ιδρυθησόμενες επιχειρήσεις ημεδαπές ή αλλοδαπές οιασδήποτε νομικής μορφής επιδιώκουσας τους ομοειδείς αυτούς σκοπούς και να συνεργάζεται μετά τοιούτων επιχειρήσεων είτε στην Ελλάδα, είτε  στην αλλοδαπή προς παραγωγή των υπό της εταιρείας επιδιωκόμενων σκοπών. δ)Η παραγωγή παρασιτοκτόνων και άλλων αγροχημικών προϊόντων. Περαιτέρω κατόπιν τηρήσεως των νομίμων διατυπώσεων η εταιρεία δύναται να μετατραπεί σε Ανώνυμη Εταιρεία.

Άρθρο 5

Κεφάλαιο

    Το κεφάλαιο της εταιρείας το οποίο συνιστά και την ίδια συμμετοχή της εταιρείας για την επίτευξη του σκοπού της ορίζεται σε τριακόσιες σαράντα επτά χιλιάδες εξακόσια σαράντα (347.640,00) ευρώ, το οποίο οι συμβαλλόμενοι εταίροι βεβαιώνουν ότι είναι ολοσχερώς καταβεβλημένο στο Ταμείο της εταιρείας, διαιρούμενο σε έντεκα χιλιάδες πεντακόσια ογδόντα οκτώ (11.588) εταιρικά μερίδια ονομαστικής αξίας τριάντα (30,00)  ευρώ το καθένα και οι μερίδες συμμετοχής των εταίρων είναι οι εξής: 1)η Αγγελική Καγκελίδου του Στεργίου συμμετέχει με δύο χιλιάδες οκτακόσια ενενήντα επτά (2.897) εταιρικά μερίδια ονομαστικής αξίας τριάντα (30,00) ευρώ το καθένα και συνολικής ονομαστικής αξίας ογδόντα έξι χιλιάδων εννιακοσίων δέκα (86.910,00) ευρώ, τα οποία αντιστοιχούν σε ποσοστό είκοσι πέντε τοις εκατό (25%) του συνολικού εταιρικού κεφαλαίου, 2)η Αθηνά Ιωακειμίδου του Κωνσταντίνου συμμετέχει με δύο χιλιάδες οκτακόσια ενενήντα επτά (2.897) εταιρικά μερίδια ονομαστικής αξίας τριάντα (30,00) ευρώ το καθένα και συνολικής ονομαστικής αξίας ογδόντα έξι χιλιάδων εννιακοσίων δέκα (86.910,00) ευρώ, τα οποία αντιστοιχούν σε ποσοστό είκοσι πέντε τοις εκατό (25%) του συνολικού εταιρικού κεφαλαίου, 3)ο Γεώργιος Πασχαλίδης του Εμμανουήλ συμμετέχει με δύο χιλιάδες οκτακόσια ενενήντα επτά (2.897) εταιρικά μερίδια ονομαστικής αξίας τριάντα (30,00) ευρώ το καθένα και συνολικής ονομαστικής αξίας ογδόντα έξι χιλιάδων εννιακοσίων δέκα (86.910,00) ευρώ, τα οποία αντιστοιχούν σε ποσοστό είκοσι πέντε τοις εκατό (25%) του συνολικού εταιρικού κεφαλαίου και 4)ο Κυριάκος Πασχαλίδης τουΕμμανουήλ συμμετέχει με δύο χιλιάδες οκτακόσια ενενήντα επτά (2.897) εταιρικά μερίδια ονομαστικής αξίας τριάντα (30,00) ευρώ το καθένα και συνολικής ονομαστικής αξίας ογδόντα έξι χιλιάδων εννιακοσίων δέκα (86.910,00) ευρώ, τα οποία αντιστοιχούν σε ποσοστό είκοσι πέντε τοις εκατό (25%) του συνολικού εταιρικού κεφαλαίου. Κάθε εταίρος μετέχει στα κέρδη και στις ζημίες της εταιρείας με μια (1) μερίδα συμμετοχής που αποτελείται από τόσα εταιρικά μερίδια όση είναι η συνεισφορά του στο κεφάλαιο της εταιρείας.

Άρθρο 14

Η διαχείριση γενικά των εταιρικών υποθέσεων και η δικαστική και εξώ​δικη εκπροσώπηση της εταιρείας μπορεί να ανατεθεί σε ένα ή περισσότερους εταίρους για ορισμένο ή αόριστο χρόνο. Με το παρόν η διαχείριση γενικά των εταιρικών υποθέσεων και η δικαστική και εξώ​δικη εκπροσώπηση της εταιρείας ανατίθεται για τα επόμενα πέντε (5) έτη, δηλαδή μέχρι τις 25 Φεβρουαρίου του έτους 2019, στους εκ των εταίρων της εταιρείας Αθηνά Ιωακειμίδου του Κωνσταντίνου και Γεώργιο Πασχαλίδη του Εμμανουήλ, μετά δε την ως άνω πενταετία η διαχείριση και εκπροσώπηση της εταιρείας ανατίθεται στους εκ των εταίρων της εταιρείας Αγγελική Καγκελίδου του Στεργίου και Κυριάκο Πασχαλίδη του Εμμανουήλ.

Ε) Την  κωδικοποίηση του καταστατικού της παραπάνω εταιρείας.
Με Εντολή Προέδρου
Η Αν. Προϊσταμένη τμήματος

